OŠ Gorje

Šolska knjižnica

**NAVAJANJE VIROV**

Obstaja več načinov navajanja dokumentov. Med seboj se razlikujejo po vrstnem redu elementov in ločil, ki jih uporabljamo med navajanjem. Predstavljen je eden izmed več možnih. Bistveno je, da navedemo vse bibliografske elemente, ki omogočajo prepoznavanje točno določenega uporabljenega gradiva.

Bibliografija je seznam vseh virov, ki smo jih uporabili pri pisanju naloge in jih navedemo na koncu naloge.

**1. MONOGRAFIJE**

**1.1 Monografije – en avtor**

Avtor: Naslov dela. Kraj izida: založba, letnica. (Zbirka; štetje)

Primer:

 SIMČIČ, Marko: Čarobni kombi. Ljubljana: Mladinska knjiga, 2003. (Knjižnica Čebelica; 403)

**1.2 Monografije – dva ali trije avtorji**

Če imamo dva ali tri avtorje, vedno navedemo vse. Isto velja za več krajev ali založb.

Primer: SKYNNER, R. in J. CLEESE: Družine in kako v njih preživeti. Ljubljana : Tangram, 1994. (Naravno učenje)

 ELLEY, W.B., A. GRADIŠAR in Z. LAPAJNE: Kako berejo učenci po svetu in pri nas? : Mednarodna raziskava o bralni pismenosti. Nova Gorica : Educa, 1995.

**1.3 Monografije – več kot trije avtorji**

Pri več kot treh avtorjih delo obravnavamo kot anonimno, se pravi, da upoštevamo

samo naslov brez navajanja avtorjev.

Primer: LEKSIKON Cankarjeve založbe. Ljubljana : Cankarjeva založba, 1994.

**2. ČLANKI V SERIJSKI PUBLIKACIJI – REVIJI OZ. ČASNIKU**

Pri člankih je pomembno, da poleg vsega, kar navajamo pri monografijah, navedemo tudi popolne podatke o reviji.

Primer: MOSBRUKER, M.: Mladinsko raziskovalno delo v šoli. V: Didakta. 7(1997). Str. 3-6.

 RAJŠEK, B.: Dragocene najdbe v Ivančni Gorici. Delo. 55(27. oktober 1998). Str. 6.

**3. Elektronske monografije, podatkovne zbirke in računalniški programi kot celotni**

**dokumenti**

AUSTEN, J.: Emma. (elektronski vir). (Tunbridge Wells UK): Data Text Publishing. (citirano 23. sep. 1998; 15:30)

Dostopno na URL: www.bibliomania.com/Fiction/Austen/Emma/index.html

Vir: VODNIK za šolskega knjižničarja v osnovni in srednji šoli ter domovih za učence. Ljubljana:ZRŠŠ, 1999.